**บันทึกข้อความ**

**ส่วนราชการ** สำนักงานปลัด องค์การบริหารส่วนตำบลลุงเขว้า

**ที่** นม ๙๙๑๐1/-  **วันที่**  10 ตุลาคม พ.ศ. 2562

**เรื่อง** สรุปผลการดำเนินการตามแผนพัฒนาบุคลากร ประจำปีงบประมาณ พ.ศ. 2562

**เรียน** นายกองค์การบริหารส่วนตำบลลุงเขว้า

# **เรื่องเดิม**

ตามที่องค์การบริหารส่วนตำบลลุงเขว้า ได้จัดทำแผนพัฒนาบุคลากร ประจำปีงบประมาณ พ.ศ. 2561 – 2563 เพื่อพัฒนาพนักงานส่วนตำบล และพนักงานจ้าง รู้ระเบียบแบบแผนของทางราชการ หลักและวิธีปฏิบัติราชการ บทบาทและหน้าที่ของพนักงานส่วนตำบล ในระบอบประชาธิปไตย และแนวทางปฏิบัติตนเพื่อเป็นพนักงานส่วนตำบล และพนักงานที่ดี โดยได้กำหนดหลักสูตรการพัฒนาสำหรับบุคลากรแต่ละตำแหน่งให้ได้รับการพัฒนาในหลายๆ มิติ ทั้งในด้านความรู้พื้นฐาน ในการปฏิบัติราชการด้านการพัฒนาเกี่ยวกับงานในหน้าที่รับผิดชอบ และทักษะเฉพาะของงานในแต่ละตำแหน่ง ด้านการบริหารและด้านคุณธรรมและจริยธรรม เพื่อพัฒนาศักยภาพขององค์การบริหารส่วนตำบลให้สอดคล้องกับบทบาทและภารกิจขององค์การบริหารส่วนตำบลลุงเขว้า

## **ข้อเท็จจริง**

คณะกรรมการจัดทำแผนพัฒนาบุคลากร ประจำปีงบประมาณ พ.ศ. 2561 – 2563 คาดหวังว่าแผนพัฒนาบุคลากรขององค์การบริหารส่วนตำบลลุงเขว้า เล่มนี้จะอำนวยประโยชน์และเป็นการเพิ่มศักยภาพขององค์กรและประสิทธิภาพการปฏิบัติงานของผู้บริหาร พนักงานส่วนตำบล และพนักงานจ้างขององค์การบริหารส่วนตำบลลุงเขว้า ซึ่งจะเกิดประสิทธิผลตามเป้าหมายขององค์กรอย่างดียิ่งแล้วให้เกิดประโยชน์สูงสุดต่อประชาชนในพื้นที่ โดยวิธีดังนี้

1. จัดส่งบุคลากรเข้ารับการอบรมในงานที่เกี่ยวข้องตามที่หน่วยงานราชการ/ เอกชนจัดขึ้น
2. จัดฝึกอบรมเพิ่มพูนความรู้ด้านคอมพิวเตอร์ให้แก่พนักงานส่วนตำบล และพนักงานจ้าง
3. จัดประชุมพนักงานส่วนตำบล และพนักงานจ้าง เพื่อแนะแนวทางการปฏิบัติงานเพื่อลด

ความผิดพลาดในการปฏิบัติงาน

1. จัดให้พนักงานส่วนตำบล และพนักงานจ้าง ได้ทัศนศึกษาดูงานที่เกี่ยวกับภารกิจหน้าที่ของ

องค์กรปกครองส่วนท้องถิ่นอื่น เพื่อนำความรู้ที่ได้รับมาประยุกต์ใช้กับองค์การบริหารส่วนตำบลให้เป็นประโยชน์ ปีละ 1 ครั้ง

ดังนั้นองค์การบริหารส่วนตำบลลุงเขว้า ได้จัดส่งบุคลากรในสังกัดเข้าร่วมการฝึกอบรมเพื่อพัฒนา

ความรู้ ความสามารถ และเพิ่มประสิทธิภาพในการปฏิบัติงาน เพื่อสร้างความพึงพอใจให้แก่ประชาชนสูงสุดซึ่งในปีงบประมาณ พ.ศ. 2562 โดยมีพนักงานส่วนตำบลจำนวน 13 ราย มีผู้เข้ารับการฝึกอบรมจำนวน 12 ราย คิดเป็นอัตราร้อยละ 92.31 % (รายละเอียดแนบท้ายบันทึกข้อความ)

**ปัญหา/อุปสรรคที่พบในการฝึกอบรม**

1. พนักงานส่วนตำบล และพนักงานจ้าง บางท่านไม่สามารถเดินทางไปอบรมกับหน่วยงานอื่น

ได้ เนื่องจากมีปัญหาทางครอบครัว

1. พนักงานส่วนตำบล และพนักงานจ้าง บางท่านไม่สามารถเดินทางไปอบรมกับหน่วยงานได้

เนื่องจากมีปัญหาทางด้านสุขภาพ เดินทางไกลไม่ได้

-2-

**ข้อเสนอแนะ**

1. ให้สนับสนุนส่งเสริมให้บุคลากรทุกท่านนำแนวคิดที่ได้จากการฝึกอบรม ที่ได้รับไปประยุกต์ใช้

อย่างจริงจัง

2. ให้ปลูกจิตสำนึกให้กับบุคลากรในหน่วยงาน ด้านจริยธรรมและธรรมภิบาล ให้ตระหนึกถึงความพึงพอใจของประชาชนที่ได้รับจากองค์การบริหารส่วนตำบลลุงเขว้า และพัฒนาตนเองให้มีประสิทธิภาพ ไม่หยุดนิ่ง เพื่อให้สามารถก้าวทันต่อความเปลี่ยนแปลง และสามารถปรับตนให้เข้ากับสถานการณ์ต่างๆ ได้

3. ปรับแผนกลยุทธ์การพัฒนาทรัพยากรบุคคลเพิ่มเติม เพื่อให้บุคลากรในหน่วยงานสามารถก้าวทันต่อเทคโนโลยี และสถานการณ์ในปัจจุบัน

จึงเรียนมาเพื่อโปรดทราบ

(นางสาววิภา คำไทย)

นักทรัพยากรบุคคลชำนาญการ

เรียน ปลัดองค์การบริหารส่วนตำบลลุงเขว้า

- เพื่อโปรดทราบ

(นางสาวอ้อมใจ ดวงสำราญ)

หัวหน้าสำนักปลัด

- ความเห็น ปลัด อบต. ลุงเขว้า

.................................................

………………………………………..…

(นายปรีดา หมอยา)

ปลัดองค์การบริหารส่วนตำบลลุงเขว้า

ความเห็น นายกองค์การบริหารส่วนตำบลลุงเขว้า

.........................................................................

.........................................................................

(นายจรูญ นอกกระโทก)

นายกองค์การบริหารส่วนตำบลลุงเขว้า